**TÁJÉKOZTATÓ**

**Általános szabályok a Bhaktivedanta Hittudományi Főiskolán a vírushelyzetre való tekintettel**

Kedves Hallgatónk, kérjük, figyelmesen olvassa el a következő tudnivalókat és tartsa be ezeket az egyszerű szabályokat, hogy az tanórákon való részvétel és az ügyintézés mindenki számára biztonságos legyen.

* A Főiskola épületeit, rendezvényeit, tanóráit kizárólag egészséges, koronavírus és egyéb megbetegedés tüneteit nem mutató személy látogathatja. Amennyiben valaki a következő tüneteket észleli magán, haladéktalanul hívja fel háziorvosát, kövesse az utasításait, és maradjon távol a Főiskola épületeitől: • köhögés; • nehézlégzés, légszomj; • láz; • hidegrázás; • izomfájdalom; • torokfájás; • újonnan kialakult ízérzés- vagy szaglászavar. A lista nem sorol fel minden lehetséges tünetet, egyéb, kevésbé gyakori tünetekről is beszámoltak a vírusfertőzéssel kapcsolatban, ideértve a gastrointestinalis tüneteket, mint például: • émelygés, • hányás és/vagy • hasmenés.
* Ha valakinél betegségre utaló tüneteket észlelnek, a Főiskola bármely dolgozója kérheti az adott személyt, hogy vegyen fel maszkot és méresse meg a lázát a recepcióssal, és ha hőemelkedése/láza van, akkor haladéktalanul hagyja el az épületet.

* Megérkezést követően, a cipő levétele után kötelező használni a falon lévő kézfertőtlenítő folyadékot.

* Az épületben a maszk használata nem kötelező, de ajánlott mindenki számára.
  + A tantermekben az asztallapok fertőtlenítésére lehetőség van a kihelyezett fertőtlenítőszerekkel, papírtörlővel.
  + A tantermeket folyamatosan vagy lehetőség szerint szellőztetni kell.
  + A gyakorlati jógaórákon a használt jógaeszközök fertőtlenítése óra után a hallgatók feladata.
* Ügyintézés: A Tanulmányi Osztályon beiratkozás és más ügyek intézése és várakozás közben nem kötelező a maszk viselése. Egy ügyintézőnél lehetőleg egy hallgató tartózkodjon az iroda területén. Pénzzel való érintkezés után kézfertőtlenítő használata, illetve kézmosás ajánlott.
* Könyvtárban: A könyvtári ügyek intézése közben a maszk viselése nem kötelező. Pénzzel való érintkezés után kézfertőtlenítő használata, illetve kézmosás ajánlott.
* Köhögési etikett: Kérjük a száj és az orr eltakarását tüsszentés és köhögés alatt papírzsebkendővel. Amennyiben ez nem lehetséges, inkább a könyökhajlatba köhögjön, tüsszentsen, ne a kezébe. Ezzel együtt folyamatosan be kell tartani a kézhigiéne szabályait.

**Köszönjük az együttműködést!**